Janko a Marienka šli do lesa. Zablúdili tam a stratili sa. Ich mobily nemali nijaký signál. GPS nefungovalo. Nikto nebol nablízku. Aspoň 10-krát sa pokúšali nájsť správnu cestu. Lesné cestičky viedli na sever alebo na juh. Práve 2 však viedli na východ. Aspoň 4 na západ. Ktorou sa teda vydať? Existuje aspoň 1 cesta, ktorá vedie domov. Ak sa vydajú na západ, potom zrejme zablúdia v kroví. Ak sa vydajú na juh, potom vkročia do cesty medveďovi. Vybrali sa na západ práve vtedy, keď sa začalo stmievať. Potme ich nikto nenájde. Na oblohe už vidno Polárku. Musia sa vrátiť na sever alebo už nikdy netrafia domov. Na rázcestie prišli práve vtedy, keď vyšiel Mesiac. Najviac 5-krát už začuli húkať sovu. Práve 4 netopiere im preleteli ponad hlavu. Aspoň 3 pavúky im prešli po nohách. Nejaký chrúst im preletel popred tváre. Konečne sa už vydali na sever. Je to správna cesta domov? Janko si kýchol a Marienka sa pozrela na mobil. Aspoň 5 minút chýbalo do 22. hodiny. Najviac 4-krát už videli padať hviezdu. Hviezdy žiarili jasno alebo aj slabšie. Aspoň 1 kométa mala veľmi dlhý chvost. Ak už zbadali svetielka v diaľke, potom už budú čoskoro doma. Niečo začuli práve vtedy, keď došli na kraj lesa. Konečne zbadali svoju dedinku. Haf, haf! Najviac 4 psy na nich zabrechali. Práve 3 mačky im prebehli popod nohy. Zbadali prvé domy a uľavilo sa im. Aspoň 1 človek sa na nich usmial. Ich veľké dobrodružstvo bolo na konci. Nikdy na neho nezabudnú...